Lav et referat af nedenstående tekst:

Tekst:
Det er med nye dommere ved roret, at TV2 Nord torsdag den 25. april kårer Årets Nordjyde. Her hylder vi den ekstraordinære bedrift og prisen på 50.000 kroner gives til en nordjyde, der har gjort en særlig indsats af væsentlig betydning for at hjælpe andre. Det nye dommerpanel består af Mads Justesen, Sisse Fisker og Pia Schnoor. Mads Justesen er tidligere anfører i fodboldklubben Hobro IK, hvor han nu er salgschef. Desuden er Mads landmand, gymnasielærer og lokalhelt og ildsjæl i Himmerland og Hvilsom, hvor han driver den fædrene gård med sin broder. - Jeg har ikke lige prøvet sådan noget her før. Jeg har måske været dommer i en kagekåring, men det her er jo helt nyt og på et helt andet niveau. Jeg vil rigtig gerne være med til at hylde mennesker, der yder en ekstra indsats, siger Mads Justesen. Sisse Fisker er stifter af og direktør for SMILfonden. Foreningens formål er at sprede SMIL hos langvarigt og alvorligt syge børn på danske hospitaler. Sisse er født i Tårs. - Vi nordjyder er måske ikke så gode til at give hinanden et klap på skulderen. Jeg er helt vild med initiativet, og derfor har jeg sagt ja til at være dommer, siger Sisse Fisker. Pia Schnoor er markant forstander for Vrå Højskole, der har formået at drive skolen frem til succes både økonomisk og fagligt. Skriver klummer og kronikker og deltager aktivt i lokalsamfundet. Oprindeligt fra Hillerød, men har siden 1996 boet i Nordjylland. - Der er utrolig mange ildsjæle i Nordjylland, der fortjener at blive påskønnet. Jeg synes, at det er rigtig spændende, at få indflydelse på, hvem det bliver, siger Pia Schnoor. Der bliver åbnet op for indstillinger den 2. januar 2019. Ud af de mange indstillinger udvælger dommerne fem nominerede. Til finale-showet den 25. april er det op til seerne – via SMS-afstemning at afgøre, hvem af de fem, der bliver Årets Nordjyde .

Referat:
TV2 Nord er ved at varme op til kåringen af Årets Nordjyde, der finder sted til april. I dag mødtes det nye dommerpanel for første gang på Vendsyssel Teater, hvor showet skal afholdes.